ອີຢູ ລົງຄະແນນສຽງ ຢ່າງເປັນເອກກະສັນ ຮັບເອົາລະບຽບ ການຖອນໂຕຂອງອັງກິດ
ການເຈລະຈາ ຂອງສະຫະພາບຢູໂຣບ ຫຼືອີຢູ ກັບອັງກິດ ຈະເລີ່ມຂຶ້ນ ຫຼັງຈາກ ການເລືອກຕັ້ງທົ່ວໄປ ໃນວັນທີ 8 ມິຖຸນາ ຈະມານີ້.
ສະຫະພາບຢູໂຣບ ໄດ້ລົງຄະແນນສຽງຢ່າງເປັນເອກກະສັນ ຮັບຮອງເອົາຫຼັກການທົ່ວ ໄປ ໃນການເຈລະຈາກ່ຽວກັບການຖອນໂຕຂອງອັງກິດອອກຈາກກຸ່ມດັ່ງກ່າວ ອີງຕາມ ຄຳເວົ້າຂອງປະທານກອງປະຊຸມສຸດຍອດ ໃນວັນເສົາວານນີ້ ທ່ານ Donald Tusk ປະທານຂອງສະພາຢູໂຣບຊຶ່ງໄດ້ຂຽນລົງໃນ Twitter ຈາກກອງ ປະຊຸມສຸດຍອດ ບ່ອນທີ່ພວກຜູ້ນຳຂອງສະຫະພາບຢູໂຣບພົບປະກັນຢູ່ນະຄອນ Brus- sels ໂດຍບໍ່ມີທ່ານນາງ Theresa May ນາຍົກລັດຖະມົນຕີອັງກິດເຂົ້າຮ່ວມນຳນັ້ນວ່າ “ຫຼັກການນີ້ ໄດ້ຖືກຮັບຮອງເອົາ ດ້ວຍຄະແນນສຽງ ຢ່າງເປັນເອກກະສັນ ອຳນາດທາງ ດ້ານການເມືອງ ອັນໜັກແໜ້ນ ແລະເປັນທຳ ໄດ້ຖືກມອບໝາຍໃຫ້ ຈາກ ສະຫະພາບຢູ ໂຣບທັງ 27 ປະເທດ ກ່ຽວກັບການເຈລະຈາໃນການຖອນໂຕແມ່ນພ້ອມແລ້ວ ” ພວກຜູ້ນຳຂອງ 27 ປະເທດ ໄດ້ລົງຄະແນນສຽງໃຫ້ການອະນຸມັດຕໍ່ຫຼັການດັ່ງກ່າວພາຍ ໃນເວລາບໍ່ຮອດ 15 ນາທີ ການເຈລະຈາກັບອັງກິດຈະເລີ້ມຂຶ້ນບໍ່ດົນຫລັງຈາກການເລືອກຕັ້ງທົ່ວໄປໃນວັນທີ 8 ມິ ຖຸນາຈະມານີ້ ການເຈລະຈາດັ່ງກ່າວ ແມ່ນຈະເພັ່ງເລັງໃສ່ບັນຫາຕ່າງໆ ເຊັ່ນສະຫວັດດີພາບຂອງປະ ຊາຊົນ ແລະບັນດາຄອບຄົວ ຂອງສະຫະພາບຢູໂຣບ ທີ່ອາໄສຢູ່ໃນປະເທດອັງກິດ ຕະ ຫລອດທັງຄຳຖາມຕ່າງໆກ່ຽວກັບໜີ້ສິນຂອງອັງກິດທີ່ຍັງຕິດສະຫະພາບຢູໂຣບ ໃນຂະ ນະທີ່ສະຫະພາບຢູໂຣບຢືນຢັດວ່າ ອັງກິດເປັນຜູ້ຮັບຜິດຊອບທາງດ້ານການເງິນທັງໝົດ ໃນການຖອນໂຕອອກຈາກກຸ່ມດັ່ງກ່າວທີ່ອາດຈະສູງເຖິງ 65 ຕື້ໂດລາ ຄ່າໃຊ້ຈ່າຍທີ່ສະເພາະເຈາະຈົງແມ່ນນຶ່ງໃນຫຼາຍໆຈຸດທີ່ຍັງເປັນບັນຫາໂຕ້ຖຽງລະຫວ່າງ ອັງກິດແລະສະຫະພາບຢູໂຣບ ຊຶ່ງປະທານກຳມາທິການສະຫະພາບຢູໂຣບ ທ່ານ Jean- Claude Juncker ກ່າວໃນວັນເສົາວານນີ້ວ່າປັດຈຸບັນອັງກິດກຳລັງຂັດຂວາງແຜນການງົບປະມານໄລຍະຍາວຂອງສະຫະພາບຢູໂຣບ ທ່ານ Juncker ກ່າວວ່າ “ມັນຈະເປັນການດີຫຼາຍ ແລະມັນຈະເຮັດໃຫ້ ການເລີ່ມຕົ້ນໃນ ການເຈລະຈາງ່າຍຂຶ້ນ ຖ້າອັງກິດຫາກຍົກເລີກການຄັດຄ້ານຂອງຕົນ ” ກອງປະຊຸມສຸດຍອດ ທີ່ໃຊ້ເວລາ ຂ້ອນຂ້າງສັ້ນ ມີຂຶ້ນນຶ່ງເດືອນເຕັມ ຫຼັງຈາກ ທ່ານນາງ May ລິເລີ້ມຂັ້ນຕອນໃນການຖອນໂຕທີ່ໃຊ້ເວລາສອງປີຫຼັງຈາກອັງກິດໄດ້ລົງປະຊາມະ ຕິ ຖອນໂຕອອກຈາກສະຫະພາບຢູໂຣບ ເມື່ອວັນທີ 23 ມິຖຸນາ ປີ 2016